# Endesa

Endesa, acrònim de Empresa Nacional de Electricidad, (NYSE ELE), (BMAD ELE) és una empresa espanyola del sector elèctric, gas i d'aigües, fundada el 18 de novembre de 1944.
La seva primera planta de producció fou a Compostilla (Ponferrada) als anys 50, i la segona (Compostilla II) deu anys després a Cubillos del Sil (Lleó). El 2023 era la segona companyia elèctrica d'Espanya, amb una quota de mercat del 32,5%.
Cotitza a borsa amb l'identificador ELE i forma part de l'Ibex 35. Després d'una OPA de Gas Natural i una contra-OPA d'E.ON el 2006, els dos oferents es van retirar davant d'una oferta de les empreses ENEL i Acciona.

## Història

Fou una empresa propietat de l'Estat fins que el 1988 s'inicià el procés de privatització posant a la venda el 25% de les seves accions. El 1994 se'n van posar més a la venda i finalment el 1996 es va transferir al SEPI (Sociedad Estatal de Participaciones Industriales).
Durant els anys 90 la ja multinacional va absorbir diverses empreses del sector energètic i es va introduir en altres mercats com el de les telecomunicacions, que finalment abandonà el 2005 per considerar-los no estratègics.
Albert Mitjà i Sarvisé ha estat un dels consultors de la companyia.

## Activitats
### Mobilitat elèctrica

Endesa va crear en 2018 una nova línia de negoci per a oferir serveis relacionats amb l'energia, Endesa X.

## Administració
### Consell d'administració

El consell d'administració d'Endesa està format per:
| Càrrec | Denominació |
| President | Juan Sánchez-Calero Guilarte |
| Vicepresident | Flavio Cattaneo |
| Consell Delegat | José D. Bogas Gálvez |
| Vocal | Stefano de Angelis |
| Vocal | Gianni Vittorio Armani |
| Vocal | Eugenia Bieto Caubet |
| Vocal | Ignacio Garralda Ruíz de Velasco |
| Vocal | Pilar González de Frutos |
| Vocal | Francesca Gostinelli |
| Vocal | Alicia Koplowitz y Romero de Juseu |
| Vocal | Francisco de Lacerda |
| Vocal | Cristina de Parias Halcón |
| Vocal | Borja Acha Besga |

### Presidents

* Feliciano Fuster (1984-1997)
* Rodolfo Martín Villa (1997-2002)
* Manuel Pizarro Moreno (2002-2007)
* José Manuel Entrecanales (2007-2009)
* Borja Prado (2009-2019)
* Juan Sánchez-Calero Guilarte (2019-Actualitat)

## Estructura empresarial

Des de l'inici de la seva privatització, el 1988, cotitza a l'IBEX 35 amb el codi ELE.

### Accionariat

| Matriu | Societat | % de participació |
| Enel | Enel Energy Europe | 70,14% |

## Patrocini esportiu
### Bàsquet

L'esport que concentra els principals patrocinis d'Endesa és el bàsquet. És el soci patrocinador principal de la Federació Espanyola de Bàsquet i de la selecció nacional des de 2012. En l'àmbit de competicions de clubs, és el patrocinador principal de l'ACB i dona nom a la lliga, adoptant des de 2011 per primera vegada un nom comercial, «Lliga Endesa». Durant el trienni 2018-21, serà al seu torn patrocinador global, de les dues grans competicions continentals de clubs, Eurolliga i Eurocup.Finalment, l'any 2019 la primera divisió del bàsquet femení espanyol va estrenar la nova denominació oficial de Lliga Femenina Endesa.

## Referències

* ↑ «Repsol dispara su cuota en luz al 6% con Iberdrola y Endesa como líderes, pero a la baja» (en castellà). El Periódico de la Energía, 25-03-2024. [Consulta: 22 agost 2024].
* ↑ «Notícia a www.noticias.com». Arxivat de l'original el 2007-09-19. [Consulta: 6 febrer 2008].
* ↑ «Nueve de los trece asesores de Endesa en Cataluña se declaran independentistas. Noticias de Empresas» (en castellà). El Confidencial.
* ↑ País, Ediciones El «Las acciones de ENDESA salen a bolsa a 1.400 pesetas» (en castellà). El País [Madrid], 14-05-1988. ISSN: 1134-6582.
* ↑ Press, Europa. «Economía/Empresas.- Enel notifica una participación del 70,14% de Endesa tras el cierre de la OPV», 02-12-2014. [Consulta: 14 desembre 2018].

## Enllaços externs

* Endesa - Lloc web oficial
* Kilowatts d'aigua. El negoci del segle (Carles Prats i Ricard Belis, 2021)